Author: uhrikova

Mestské zastupiteľstvo v Košiciach

Uznesenie
zo XVII. rokovania Mestského zastupiteľstva v Košiciach,
zo dňa 17. júna 2013	                       		            číslo: 679

Učenie spôsobu prevodu pozemkov v k. ú. Stredné mesto na základe obchodnej verejnej súťaže a podmienky obchodnej verejnej súťaže 
    
Mestské zastupiteľstvo v Košiciach
podľa § 9 ods. 2 písm. a) a písm. b) zákona č. 138/1991 Zb. o majetku obcí v znení neskorších predpisov

schvaľuje

a)	spôsob prevodu nehnuteľného majetku vo vlastníctve mesta Košice pozemkov registra KN-C parc. č. 337/9, zastavané plochy a nádvoria s výmerou 457 m^2 a č. 337/10, zastavané plochy a nádvoria s výmerou 798 m^2 v k.ú. Stredné mesto na základe obchodnej verejnej súťaže a
b)	podmienky obchodnej verejnej súťaže:
•	predmetom prevodu vlastníctva majetku obce sú pozemky registra KN-C parc. č. 337/9, zastavané plochy a nádvoria s výmerou 457 m^2 a č. 337/10, zastavané plochy a nádvoria s výmerou 798 m^2 v k.ú. Stredné mesto, ktoré sú podľa LV č. 10527 vo výlučnom vlastníctve mesta Košice s podmienkou zachovania vecného bremena v rozsahu zapísanom v časti C: Ťarchy na LV č. 10526 (presná špecifikácia bude uvedená v súťažných podkladoch)
•	prevod pozemkov vo vlastníctve mesta Košice je podmienený aj prevodom nehnuteľností vo vlastníctve BPMK, s.r.o. – budovy súp. č. 536 na pozemku parc. č. 337/1 a pozemku registra KN-C parc. č. 337/1, zastavané plochy a nádvoria s výmerou 1133 m^2 na základe spoločnej obchodnej verejnej súťaže
•	vyhlasovateľ súťaže v rámci plnenia povinností súvisiacich s prevodom vlastníctva národnej kultúrnej pamiatky podľa pamiatkového zákona zapracuje do súťažných podkladov upozornenie budúceho vlastníka, že na národnú kultúrnu pamiatku sa vzťahuje režim ochrany podľa pamiatkového zákona, ktorý je povinný dodržiavať ako aj požiadavku rešpektovania daností uvedených v stanovisku referátu ÚHA mesta Košice
•	výsledkom obchodnej verejnej súťaže bude uzavretie samostatnej kúpnej zmluvy na predaj pozemkov parc. č. 337/9 a č. 337/10 
•	minimálna výška kúpnej ceny, ktorá  bude uvedená v súťažných podkladoch bude stanovená na základe aktuálneho znaleckého posudku (objedná mesto Košice), ku ktorej budú pripočítané náklady mesta Košice spojené s predajom
•	zachovanie doterajšieho rozsahu vecného bremena, s možnosťou jeho rozšírenia v prípade potreby (podrobnejšie vymedzenie bude uvedené v súťažných podkladoch)
•	súťažný návrh doručí navrhovateľ na adresu vyhlasovateľov súťaže v lehote, ktorá bude uvedená vo vyhlásení obchodnej verejnej súťaže a súťažných podkladoch 
•	navrhovateľ môže predložiť iba jeden súťažný návrh, v rámci ktorého predloží samostatne návrh zmluvy na kúpu pozemkov parc. č. 337/9 a č. 337/10

2

•	navrhovateľ môže predložený návrh dodatočne doplniť, meniť alebo odvolať do uplynutia lehoty stanovenej na predkladanie návrhov 
•	navrhovateľ nemá nárok na náhradu nákladov spojených s účasťou v obchodnej verejnej súťaži 
•	výsledok súťaže bude navrhovateľom oznámený písomne po ukončení výberu v lehote, ktorá bude uvedená vo vyhlásení OVS a súťažných podkladoch
•	vyhlasovateľ súťaže si vyhradzuje právo vyhlásené podmienky súťaže meniť, odmietnuť všetky predložené návrhy, ďalej rokovať s víťazom súťaže, predĺžiť lehotu na vyhlásenie výsledkov súťaže alebo súťaž zrušiť bez uvedenia dôvodu

	MUDr. Richard Raši, PhD., MPH	
	primátor mesta Košice
	Podpísal dňa: 24.06.2013

Za správnosť:	Ing. Pavol Lazúr
		Ing. Juraj Tache

Zapisovateľka: Blanka Lukáčová